CELEX: 62021TN0081
Language: da
Date: 2021-02-03 00:00:00
Title: Sag T-81/21: Sag anlagt den 3. februar 2021 — Sistem ecologica mod Kommissionen

3.5.2021   
            
            
               DA
            
            
               Den Europæiske Unions Tidende
            
            
               C 163/38
            
         
      Sag anlagt den 3. februar 2021 — Sistem ecologica mod Kommissionen
      (Sag T-81/21)
      (2021/C 163/51)
      Processprog: engelsk
      
         Parter
      
      
         Sagsøger:»Sistem ecologica« production, trade and services d.o.o. Srbac (Srbac, Bosnien-Herzegovina) (ved advokaterne D. Diris, D. Rjabynina og C. Kocks)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Det fastslås, at OLAF’s undladelse af over for sagsøgeren at træffe de foranstaltninger, som kræves i henhold til gældende bestemmelser, nemlig at meddele sagsøgeren afgørelsen om at indlede en efterforskning eller en undersøgelse, der vedrører sagsøgeren direkte, af at oplyse sagsøgeren om efterforskning eller undersøgelser, der kan involvere sagsøgeren personligt, og undladelsen af ikke at sætte sagsøgeren i stand til at udtale sig om alle de omstændigheder, som vedrører sagsøgeren, inden konklusioner, som direkte vedrører sagsøgeren, drages af disse efterforskninger eller undersøgelser er retsstridig.
               
            
                  —
               
               
                  OLAF’s afgørelse af 25. november 2020 om afslag på sagsøgerens ansøgning om aktindsigt i OLAF’s undersøgelsessagsakter annulleres.
               
            
                  —
               
               
                  OLAF’s afgørelse af 25. november 2020 om at anse sagsøgerens bemærkninger af 16. oktober 2020 for klager annulleres.
               
            
                  —
               
               
                  OLAF’s afgørelse af 25. november 2020 om afslag på sagsøgerens klager af 16. oktober 2020 annulleres.
               
            
                  —
               
               
                  OLAF’s afgørelse af 8. december 2020 om afslutning af den undersøgelse, som sagsøgeren var genstand for, annulleres.
               
            
                  —
               
               
                  OLAF’s afgørelse af 21. december 2020 om at sagsøgerens klager af 14. december 2020 ikke vil blive anset for klager annulleres.
               
            
                  —
               
               
                  Det fastslås, at alle oplysninger og data om sagsøgeren og alle relevante beviser, der er fremsendt til de nationale myndigheder, udgør utilladelige beviser, herunder OLAF’s undersøgelsesrapport af 16. januar 2020, meddelelse af 9. juni 2020 og endelig rapport af 8. december 2020.
               
            
                  —
               
               
                  Det fastslås, at alle undersøgelsesprocedurer, der har fundet sted i forbindelse med de undersøgelser, der fulgte efter ovennævnte afgørelser, er ulovlige.
               
            
                  —
               
               
                  Det fastslås, at alle konklusioner fra disse undersøgelser er ulovlige.
               
            
                  —
               
               
                  Det fastslås, at alle oplysninger fremsendt til de nationale myndigheder er ulovlige, herunder meddelelse af 9. juni 2020 og den endelige rapport af 8. december 2020.
               
            
                  —
               
               
                  Kommissionen tilpligtes til sagsøger at betale et beløb i erstatning, som foreløbigt er opgjort til 3 026 388,74 EUR, med tillæg af renter 8 % pro anno regnet fra den 15. juni 2020 og indtil fuld betaling sker, for OLAF’s ulovlige adfærd og den skade, som OLAF har forvoldt på sagsøgerens erhvervsmæssige virksomhed og omdømme.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fjorten anbringender.
      
                  1.
               
               
                  Første anbringende om tilsidesættelse af princippet om gennemsigtighed og princippet om uafhængighed i OLAF’s undersøgelse.
               
            
                  2.
               
               
                  Andet anbringende om tilsidesættelse af princippet om upartiskhed.
               
            
                  3.
               
               
                  Tredje anbringende om tilsidesættelse af retten til beskyttelse mod selvinkriminering.
               
            
                  4.
               
               
                  Fjerde anbringende om tilsidesættelse af retten til adgang til oplysninger i henhold til artikel 7, stk. 2, i forordning (EU, Euratom) nr. 883/2013 (1).
               
            
                  5.
               
               
                  Femte anbringende om tilsidesættelse af retten til at blive hørt, inden der træffes negative foranstaltninger.
               
            
                  6.
               
               
                  Sjette anbringende om tilsidesættelse af princippet om uskyldsformodning.
               
            
                  7.
               
               
                  Syvende anbringende om tilsidesættelse af principperne om tavshedspligt og beskyttelse af oplysninger i henhold til artikel 10 i forordning (EU, Euratom) nr. 883/2013.
               
            
                  8.
               
               
                  Ottende anbringende om tilsidesættelse af chartrets artikel 41, stk. 2, litra b), nemlig tilsidesættelse af sagsøgerens ret til aktindsigt og af princippet om god forvaltning.
               
            
                  9.
               
               
                  Niende anbringende om tilsidesættelse af forordning (EF) nr. 1049/2001 (2).
               
            
                  10.
               
               
                  Tiende anbringende om tilsidesættelse af princippet om due diligence.
               
            
                  11.
               
               
                  Elvte anbringende om tilsidesættelse af begrundelsespligten.
               
            
                  12.
               
               
                  Tolvte anbringende om tilsidesættelse af sagsøgerens ret til et forsvar.
               
            
                  13.
               
               
                  Trettende anbringende om, at afgørelserne fra OLAF skal annulleres.
               
            
                  14.
               
               
                  Fjortende anbringende om, at OLAF ifalder ansvar uden for kontraktforhold for den skade, som sagsøgeren har lidt.
               
            
         (1)  Europa-Parlamentets og Rådets forordning (EU, Euratom) nr. 883/2013 af 11.9.2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (EUT 2013 L 248, s. 1).
      
         (2)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EUT 2001 L 145, s. 43).